Oasis

**Oasis** er et britisk rockeband som ble dannet i Manchester i 1991, opprinnelig under navnet *The Rain*, før de skiftet til Oasis. I 1994 slapp bandet sitt debutalbum, *[[Definitely Maybe]]*, som satte rekord som det raskest selgende albumet i britisk historie. Deres andre album, *[[(What's the Story) Morning Glory?]]*, ble lansert året etter og overgikk suksessen til debutplaten.

Kjernen i bandet bestod av brødrene Noel og Liam Gallagher, kjent for sine hyppige konflikter og kontroversielle opptreden, noe som ga dem omfattende mediedekning verden over. De øvrige medlemmene inkluderte Paul Arthurs, Paul McGuigan og Tony McCarroll, hvorav McCarroll senere ble erstattet av Alan White. Gjennom årene gikk bandet gjennom flere utskiftninger av medlemmer.

Oasis var en sentral aktør i britpop-bevegelsen på 1990-tallet og var mellom 1995 og 2005 det mest innbringende britiske bandet. I 2009 ble Oasis oppløst etter en voldsom krangel mellom Gallagher-brødrene, der Liam angivelig ødela en av Noels gitarer.

Den 27. august 2024 ble det kunngjort at bandet hadde gjenforent seg og planla en Europaturné i 2025.

## Historie
Bandet ble stiftet i 1991 av Liam Gallagher, Paul Arthurs, Paul McGuigan og Tony McCarroll. Året etter overtalte Liam sin bror, Noel Gallagher, til å bli med i bandet, under betingelsen at Noel fikk full kunstnerisk kontroll over bandets musikk.

Oasis oppnådde internasjonal berømmelse på midten av 1990-tallet, etter å ha hentet inspirasjon fra band som The Beatles, The Kinks, Slade og T. Rex for å skape sin egen variant av britisk rock. De var i frontlinjen av britpop-bevegelsen, som erstattet grunge og house som de dominerende musikkstilene i Storbritannia tidlig på 1990-tallet. Debutalbumet *Definitely Maybe* (1994) gikk rett til topps på listene samme uke som det ble utgitt, og ble det raskest selgende albumet i Storbritannias historie.

I 1995 ble Oasis involvert i en salgskamp med Blur, kjent som «the Battle of Britpop», da Oasis lanserte singelen «Roll With It» samme dag som Blur slapp «Country House». Blur vant denne duellen, og «Country House» nådde førsteplass på den britiske singellisten, mens «Roll With It» kom på andreplass. Likevel skulle Oasis på lengre sikt overgå Blurs suksess. Oppfølgeralbumet *(What's the Story) Morning Glory?*, som kom ut samme år, ble en massiv suksess med hits som «Wonderwall» og «Don't Look Back in Anger». Albumet ble Oasis’ mest suksessrike og er fortsatt det femte mest solgte albumet i Storbritannia. På midten av 1990-tallet var Oasis landets mest populære rockeband.

Bandets tredje album, *[[Be Here Now]]* (1997), ble lansert med store forventninger og solgte innledningsvis svært godt, men klarte ikke å innfri de høye forhåpningene og ble ikke den suksessen mange hadde forutsett.

Under ledelse av gitarist og låtskriver Noel Gallagher, sammen med hans yngre bror og vokalist Liam Gallagher, oppnådde bandet både musikalsk suksess og fikk stor oppmerksomhet for sin ofte kaotiske oppførsel, både på og utenfor scenen. Brødrene var hyppige gjester i tabloidenes spalter, ofte på grunn av overdreven alkohol- og narkotikabruk. I løpet av bandets karriere ble flere medlemmer byttet ut, og kun brødrene Gallagher forble originale bandmedlemmer.

Oasis ble det mest kommersielt suksessfulle britpop-bandet. Til tross for en viss nedgang i popularitet etter *Be Here Now*, fortsatte Oasis å være et av Storbritannias mest suksessfulle band gjennom 2000-tallet. Bandet beholdt sin popularitet lenge etter at britpop-bølgen hadde stilnet, mens mange samtidige band enten ble oppløst (Suede, The Verve), forsvant fra rampelyset (Pulp), eller endret seg betydelig (Blur, Radiohead). Oasis holdt på sin stil og forble en suksess frem til oppløsningen i 2009.

Den 28. august 2009 kunngjorde Noel Gallagher at han forlot bandet etter en voldsom krangel med broren Liam, rett før en planlagt konsert i Paris. De gjenværende medlemmene fortsatte under navnet Beady Eye, men dette prosjektet ble oppløst i 2014.

## Gjenforening
Etter mye spekulasjon annonserte Liam og Noel Gallagher en gjenforening 27. august 2024. De kunngjorde turnéen "Live '25 Tour" med opptredener i Cardiff, Manchester, London, Edinburgh og Dublin. Første konsert fant sted i Cardiff 4. juli 2025. De har i tillegg kunngjort en utvidelse av turnéen utenfor Storbritannia i USA og Canada, Sør- og Mellom-Amerika, og Asia. 

## Konserter i Norge
Oasis har spilt i Norge fire ganger:

* 8. september 1997 i Oslo Spektrum. Konserten var en del av bandets Be Here Now-turné.
* 6. juli 2000 under Quart-festivalen i Kristiansand. Denne konserten var uten Noel Gallagher da han hadde hoppet av turnéen etter en krangel med vokalist Liam Gallagher.
* 25. januar 2006 i Oslo Spektrum. Konserten var en del av bandets Don't Believe the Truth-turné.
* 27. januar 2009 i Oslo Spektrum. Konserten var en del av bandets Dig Out Your Soul-turné.

## Diskografi

**[[Definitely Maybe]]* (1994)
**[[(What's the Story) Morning Glory?]]* (1995)
**[[Be Here Now]]* (1997)
**[[The Masterplan]]* (B-sider fra tidligere singler, 1998)
**[[Standing on the Shoulder of Giants]]* (2000)
**[[Familiar to Millions]]* (konsertalbum, 2000)
**[[Heathen Chemistry]]* (2002)
**[[Don't Believe the Truth]]* (2005)
**[[Stop the Clocks]]* (samlealbum, 2006)
**[[Dig Out Your Soul]]* (2008)
**[[Time Flies... 1994–2009]]* (samlealbum, 2010)

## Medlemmer

Oasis har flere ganger skiftet bandmedlemmer. 
***Vokal**
**Liam Gallagher (1991&ndash;)
***Leadgitar og Backupvokal**
**Noel Gallagher (1992&ndash;)
***Bass**
**Paul «Guigsy» McGuigan (1991&ndash;1999)
**Andy Bell (1999&ndash;)
***Rytmegitar**
**Paul «Bonehead» Arthurs (1991&ndash;1999)
**Colin «Gem» Archer (1999&ndash;)
***Trommer**
**Tony McCarrol (1991&ndash;1995)
**Alan White (1995&ndash;2004)
**Zak Starkey (2004&ndash;2008)
**Chris Sharrock (2008&ndash;)

*Under produksjonen av *(Whats The Story) Morning Glory?* ble Tony McCarrol byttet ut med Alan White.
*Paul MacGuigan og Paul Arthurs forlot bandet før *Standing On The Shoulder Of Giants* og ble erstattet av Andy Bell (bass) og Gem Archer (gitar).
*Før innspillingen av det siste albumet, *Don't Believe The Truth*, forlot Alan White bandet, og Zak Starkey, sønn av Ringo Starr, overtok som trommespiller på albumet. Starkey ble annonsert som den nye offisielle trommeslageren noen dager etter at *Don't Believe The Truth* ble sluppet. På grunn av hans kontrakt med The Who kunne han ikke offisielt opptas i bandet før albumet ble sluppet, og står dermed oppført som gjestetrommeslager på albumet.
*Oasisbesetningen med Archer og Bell i stedet for Arthurs og McGuigan blir ofte kalt *Oasis Mk. II*. De er en av suksessfulle band med mer 70 millioner solgte plater


TimeAxis = orientation:horizontal format:yyyy
ImageSize = width:750 height:250
PlotArea = width:700 height:200 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)

BackgroundColors = canvas:canvas

Period     = from:1991 till:2009
ScaleMajor = unit:year increment:1 start:1991 gridcolor:grid1

BarData=
  barset:Bandmembers

PlotData=

# set defaults
  width:25 fontsize:L textcolor:black align:left anchor:from shift:(10,-4) color:bars

  barset:Bandmembers

  from:1991 till:2009 text:"Liam Gallagher"
  from:1992 till:2009 text:"Noel Gallagher"
  from:1991 till:1999 text:"Paul Arthurs" 
  from:1999 till:2009 text:"Gem Archer"
  from:1991 till:1999 text:"Paul McGuigan"
  from:1999 till:2009 text:"Andy Bell"
  from:1991 till:1995 text:"Tony McCarroll"
  from:1995 till:2004 text:"Alan White"
  from:2004 till:2008 text:"Zak Starkey"
  from:2008 till:2009 text:"Chris Sharrock"


Bandmedlemmer igjennom årene

## Referanser


## Eksterne lenker
* 
* 
* 
* 
* 
* Stop Crying Your Heart Out 
* Oasis Live (it)